OpenLLM-France/wikimedia huggingface dataset:
# Voznessénskaia

Voznessénskaia - Вознесенская (rus) és una stanitsa del krai de Krasnodar, a Rússia. Es troba a la riba del riu Txamlik, tributari del Labà, a 25 km al sud-est de Labinsk i a 167 km al sud-est de Krasnodar, la capital.
Pertanyen a aquest municipi els possiolki de Vessioli i Krasni, l'stanitsa de Ierióminskaia i els khútors de Séverni, Selski Pakhar, Khatxivan i Khlebodarovski.

## Història

La vila es fundà l'any 1841, juntament amb Labínskaia, Txamlikskaia i Urupskaia, en el marc del desplaçament de la línia defensiva contra els pobles adiguesos del riu Kuban al Labà. S'hi van traslladar primer unes 160 famílies de cosacs del Kuban. El 1861 tenia 2.245 habitants. S'hi van instal·lar també diversos artesans i la fàbrica de cervesa Razutova. El 1880 s'hi instal·là la primera escola parroquial. El 1897 tenia ja 14 escoles.
Fins al 1920 pertanyia a l'otdel de Labinsk de la província de Kuban. Del 1924 al 1929 fou centre administratiu del raion de Voznessénskaia.
# M'razigs

Els m'razigs (o mrazig) són una tribu de Tunísia, que fou nòmada fins fa ben poc però avui dia són quasi tots sedentaris, i que viu a la regió de l'oasi de Douz. Són uns cinquanta mil.
Descendeixen de la tribu àrab dels Banu Sulaym d'Aràbia, que es van establir a Egipte i van arribar a Tunísia al segle xiii durant el període hilàlida.
# Sant Gabriel

«Sant Gabriel» té aquests significats:
* Hagiografia: sant Gabriel, un dels set arcàngels, el rang superior en l'escala dels àngels
* Toponímia:
** Sant Gabriel (muntanya), cim del municipi de Riner, al Solsonès
** Capella de Sant Gabriel, ermita del municipi de Riner, al Solsonès
** Sant Gabriel (Veciana), edifici històric del municipi de Veciana, a l'Anoia
* Miscel·lània
** Club Esportiu Sant Gabriel, equip de futbol de Sant Adrià de Besòs
# Selecció de futbol d'Angola

La Selecció de futbol d'Angola és l'equip representatiu del país a les competicions oficials. Està dirigida per la Federació Angolesa de Futbol (en portuguès, Federaçao Angolana de Futebol), pertanyent a la CAF.

## Participacions en la Copa del Món

* Des de 1930 a 1982 - No participà
* Des de 1986 a 2002 - No es classificà
* 2006 - Primera fase
* Des de 2010 a 2018 - No es classificà

## Participacions en la Copa d'Àfrica

* Des de 1957 a 1980 - No participà
* Des de 1982 a 1984 - No es classificà
* 1986 - No participà
* Des de 1988 a 1994 - No es classificà
* 1996 - Primera fase
* 1998 - Primera fase
* Des de 2000 a 2004 - No es classificà
* 2006 - Primera fase
* 2008 - Quarts de final
* 2010 - Quarts de final
* 2012 - Primera ronda
* 2013 - Primera ronda
* 2015 a 2017 - No es classificà
Participacions en fases finals de la Copa del Món de futbol :
Finalistes de la Copa del Món de Futbol de 2006Campions
Itàlia
Finalistes
França
Tercer lloc
Alemanya
Quart lloc
Portugal
Eliminats als quarts de final
Anglaterra
Argentina
Brasil
Ucraïna
Eliminats als vuitens de final
Austràlia
Equador
Espanya
Ghana
Mèxic
Països Baixos
Suècia
Suïssa
Eliminats a la fase de grups
Angola
Aràbia Saudita
Corea del Sud
Costa d'Ivori
Costa Rica
Croàcia
Estats Units
Iran
Japó
Paraguai
Polònia
República Txeca
Sèrbia i Montenegro
Togo
Trinitat i Tobago
Tunísia
1930
1934
1938
1950
1954
1958
1962
1966
1970
1974
1978
1982
1986
1990
1994
1998
2002
2006
2010
2014
2018
2022 :
# Calendari femení de l'UCI 2020

El calendari femení de la UCI 2020 reuneix les competicions femenines de ciclisme de carretera organitzades sota el reglament de la Unió Ciclista Internacional durant la temporada 2020.
Aquesta temporada va estar marcada per l'anul·lació de moltes proves degut a la COVID-19.
La UCI World Tour femenina 2020 es presenta per separat. Els critèriums no puntuen.

## Vegeu també

* Campionats del món de ciclisme en ruta de 2020

## Referències

* ↑ «Calendario UCI femenino 2020».
* ↑ «Todas las competencias del calendario UCI femenino 2020».
* ↑ «Impact of the coronavirus on the UCI International Calendar». UCI Press Releases [Consulta: 14 març 2020].
* ↑ (es) Suspendida la Vuelta a Castellón femenina, lasprovincias.es, 19 de febrer de 2020.
* ↑ (nl) Ronde van Drenthe afgelast in verband met coronavirus, rtvdrenthe.nl, 12 de març de 2020.
* 1 2 (en) Flanders Classics cancelled due to coronavirus pandemic, cyclingnews.com, 12 de març de 2020.
* ↑ (en) Joe Martin Stage Race 2020 canceled due to coronavirus, velonews.com.
* 1 2 3 4 (es) Listado de carreras canceladas y postergadas por la crisis del coronavirus, ciclismointernacional.com.
* ↑ (en) 2020 Tour de Yorkshire Women's Race postponed due to COVID-19, letour.yorkshire.com.
* ↑ (fr) Le Tour de Bretagne annulé, directvelo.com.
* ↑ (es) La Clásica Ciclista San Sebastian 2020 - CANCELADA, canalciclismo.com.
# Yoshiyuki Sadamoto

Yoshiyuki Sadamoto (貞本 義行 Sadamoto Yoshiyuki, Shūnan, Prefectura de Yamaguchi, 29 de gener de 1962), és un dibuixant japonès de manga i un dels fundadors dels Estudis d'animació GAINAX. És especialment conegut per ser el dissenyador de personatges de la sèrie d'anime Neon Genesis Evangelion, així com l'autor de l'adaptació al manga homònim.

## Biografia

Nascut a la Prefectura de Yamaguchi, el 29 de gener de 1962, va cursar estudis d'art a la Universitat de Tòquio. Posteriorment, va cofundar l'estudi d'animació GAINAX el 1984 juntament amb d'altres, com Hideaki Anno, amb qui va treballar estretament en col·laboracions de diferents animes.
Una vegada a GAINAX, va passar a treballar com a dissenyador oficial en mangues i animes com Neon Genesis Evangelion, Fushigi no Umi no Nadia, FLCL o Honneamise no Tsubasa. Les seves tècniques han aportat a GAINAX una major importància i distinció arreu del món artístic del manga. A Neon Genesis Evangelion ha treballat tant la seva versió anime com la seva adaptació al manga. Respecte al disseny de personatges de la sèrie, com la Rei Ayanami, Hideaki Anno li va aconsellar sobre el perfil psicològic-emocional d'aquests al moment de concebre'ls i dibuixar-los.
El 1998 va dissenyar la portada del àlbum Pilgrim del músic britànic Eric Clapton.
Ha intervingut en la nova obra de Rebuild of Evangelion, una tetralogia de pel·lícules del seu company Hideaki Anno. Així doncs, ha destacat recentment com a director d'animació en la pel·lícula Evangelion: 1.0 You Are (Not) Alone (2007) i també en l'animació de l'episodi 27 de l'anime Tengen Toppa Gurren Lagann.

## Referències

* Kazuhisa Fujie & Martin Foster (2004), Neon Genesis Evangelion: The Unofficial Guide, pág. 97. ISBN 0-9745961-4-0

## Enllaços externs

* «An interview with Sadamoto» (en inglés). Arxivat desde l'original el 4 de novembre de 2009.
* «Interview in Der Mond» (en inglés). Arxivat desde l'original el 19 de juliol de 2011.
# Formiche Bajo

Formiche Bajo és un petit poble de muntanya, la història del qual està lligada a Formiche Alto, del qual depèn des de la dècada dels anys setanta del segle xx. El poble està a 31 km de Terol i situat a una altitud de 1084 m. La disminució de la seva població és contínua des de principi del segle passat, El 1910 tenia 403 habitants, mentre que el 1991 tenia una població de només 102 habitants. És al marge dret del Riu Millars i està format per dos barris: el barri Baix, principal, entorn d'una roca en la qual va existir un castell, i el barri Alt a banda i banda de la carretera d'accés al lloc.
La localitat té un gran nombre de deus i fonts, d'aigües abundants i reconegudes, amb propietats curatives com El Cuartal, La Incosa, La Font del Lloc, El Sabucar, La Teixira, Barranco o Martín Juan.
Les festes patronals se celebren el primer cap de setmana de febrer en honor de Sant Ignasi Màrtir. Les altres festes se celebren a l'estiu.

## Vegeu també

* Formiche Alto

## Enllaços externs

* http://www.cabezoalto.es/elbajo/elbajo.htm Arxivat 2011-07-02 a Wayback Machine. /
* Fotografia de l'Església de Santa Maria Arxivat 2009-12-16 a Wayback Machine.
* Fotografia del Poble Arxivat 2009-12-16 a Wayback Machine.
* Vídeo de les festes
# XECNA

Xarxa d'Establiments amb Consciència Nacional (XECNA) és una empresa de distribució especialitzada en productes catalans –majoritàriament begudes– formada per diversos establiments de Catalunya i establert a Sant Feliu de Codines, al Vallès Oriental. Depèn d'Apats Foods, S.L., una empresa familiar basada amb la filosofia de producció del slow food. Fou fundada per Ramon Carner i Alivés, que n'és el president. Està associada amb el Cercle Català de Negocis, una associació empresarial catalana.

## Història

XECNA va participar en la Fira Alimentària celebrada a Barcelona del 22 al 26 de març del 2010 amb l'objectiu d'obrir nous mercats i buscar distribuïdors internacionals.

## Productes

* Alter Cola (beguda de cola)
* Bombó Cracks
* Cava de Sant Jordi
* Ferret Mateu Novell
* Licor autèntic d'avellana
* Licor càtar
* Matina, el te català
* Moscatell General Moragues
* Refreskcat
* Rom daurat Cristòfor Colom
* Tònica Catalana - 33
* Vermouth Murcarols
* Vermut català
* Vi 11 de setembre
* Vi Blanc 'Tot Pagat' Francesc Pujols
* Vins de la Cooperativa Agrícola de Garriguella
* Whisky Jaume I

## Referències

* ↑ «Les begudes de la XECNA catalanitzaran Alimentària». directe!cat. Arxivat de l'original el 29 de març 2010. [Consulta: 15 març 2011].

## Enllaços externs

* XECNA - Lloc web oficial
# Serra del Castell

«Serra del Castell» té aquests significats:
* Serra del Castell: serra del terme municipal de l'Estany, a la comarca del Moianès,
* Serra del Castell: serra del terme municipal de Granera, a la comarca del Moianès,
* Serra del Castell: serra del poble del Meüll, del terme municipal de Castell de Mur, a la comarca del Pallars Jussà
* Serra del Castell: serra del terme municipal de Ribes de Freser, a la comarca del Ripollès,
* Serra del Castell: serra del terme municipal de Xàtiva, a la comarca de la Costera.
# Cal Frare

«Cal Frare» té aquests significats:
* Cal Frare (la Nou de Berguedà), masia
* Cal Frare (Sant Julià de Ramis), masia
* Cal Frare (Torrefeta i Florejacs), casa
* Cal Frare (Vilobí d'Onyar), casa
* Cal Frare del Serrat, masia de Tagamanent
# Zululand

«Zululand» té aquests significats:
* Regne Zulu (a vegades Imperi Zulu), regne dels zulus, nomenat Zululand pels britànics
* Zululand o Zululàndia, nom del regne zulu d'Àfrica sota protectorat britànic, annexionat a Natal el 1897
* República de Zululand, efímera república zulu de 1884 a 1887
* KwaZulu, bantustan de Sud-àfrica
* KwaZulu-Natal, província de Sud-àfrica
* Zululand District Municipality, municipalitat de KwaZulu-Natal
* AmaZulu, poble zulu
* IsiZulu, llengua zulu
* Zulu kaMalandela, fundador de la nació zulu i el clan zulu
* Ovella Zulu, raça d'ovelles criada principalment pels zulus
# Forn de calç del camí d'en Girabau

El Forn de calç del camí d'en Girabau és un forn de calç de Matadepera (Vallès Occidental) que forma part de l'Inventari del Patrimoni Arquitectònic de Catalunya.

## Descripció

Forns destinats a la transformació de roca calcària en calç. Es tracta de dons forns adossats, excavats al marge. L'olla més antiga és la més exterior i quan es va deixar de fer servir es va construir l'olla interior, a la qual s'accedeix passat per la primera. Sobre la porta d'aquest segon forn hi ha dos forats, un davant de l'altre i més o menys del mateix diàmetre, on aniria col·locada un biga o tronc.

## Història

Aquests forns formen part d'un conjunt industrial juntament amb els forns de calç d'en Ton i del Corcola, i tots ells semblen estar relacionats amb la propietat de Can Solà del Racó. La cronologia dels forns és difícil d'establir, però probablement siguin de mitjans del segle xix coincidint amb una gran demanda de calç deguda al fort creixement de les ciutats veïnes de Sabadell i Terrassa gràcies a la industrialització. La presència d'una pedrera, una xarxa de camins i una barraca de vinya a les proximitats mostren una explotació lligada en els seus orígens al món rural.
L'any 2008, després de la signatura d'un conveni de col·laboració entre la Diputació de Barcelona i Caixa Catalunya, es va redactar el projecte "Posada en valor d'elements de patrimoni rural a la costa del Tet i Mont-Rodó", el qual s'articula entorn a la recuperació del patrimoni rural construït, especialment els forns de calç, murs i construccions de pedra seca. El fet que aquest forn estigués inclòs en el Pla Especial de Protecció del Patrimoni Arquitectònic i Arqueològic de Matadepera va motivar la intervenció arqueològica de l'any 2009, tot i que els Forns del Camí d'en Girabau només es van netejar.

## Referències

* 1 2 3 «Forn de calç del camí d'en Girabau». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2021].
# Marek Jankulovski

Marek Jankulovski (Ostrava (Txecoslovàquia), 9 de maig de 1977) és un exfutbolista txec. Ha jugat amb el FC Baník Ostrava des de nen fins a l'any 2000, que va passar al futbol italià. Del 2000 al 2002, amb el Nàpols, del 2002 al 2005, amb l'Udinese, i finalment del 2005 al 2011 amb l'Milan, club amb el qual l'any 2007 va aconseguir les seves dues fites més importants: guanyar la Lliga de Campions de la UEFA i ser elegit "Futbolista Txec de l'Any". La seva darrera temporada abans de retirar-se (2011–2012) la va fer amb el seu club d'origen.
Jugava de defensa, però era conegut per la seva versatilitat, ja que, de fet, podia jugar per tota la banda esquerra. Tenia una considerable habilitat tècnica amb la pilota.
# Camí de Cambrils a Oliana

El Camí de Cambrils a Oliana és un camí de bast d'Odèn (Solsonès) inclòs a l'Inventari del Patrimoni Arquitectònic de Catalunya.

## Descripció

Antiga via que va de Cambrils a Oliana, tot passant per la serra Seca, la collada de Sàlzer i l'església de Sant Just d'Odèn. Des d'aquesta església surt, en direcció NE, un corriol que s'enfila pel coll del Barrer i enllaça amb el camí que vé del poble de la Valldan, supera el Passiró, segueix el vessant dret de la rasa del Sàlzer i arriba a la Serra Seca fins a Cambrils. En aquests darrers sectors (entre el Passiró i la Serra Seca) és on hi ha els trams més ben conservats. En aquest tram el camí s'adapta a la roca gairebé nua. Un petit mur, situat al costat exterior, permet l'anivellament de la via, que a tot arreu té una amplada que fa possible que passi una persona i un animal de bast sense dificultat.
L'empedrat segurament ha estat refet nombroses vegades. Les pedres que el formen són de tres tipus: un de formes i mides més desiguals, un altre de mida petita però més regular i un tercer de mides grans i disposades de manera regular.
El traçat del GR-1, sender de gran recorregut que travessa el Prepirineu català des de Sant Martí d'Empúries fins al Pont de Muntanyana, en aquest sector del Solsonès, coincideix íntegrament amb aquest camí.

## Història

En l'acta de consagració de l'església de Cambrils (1051) s'esmenta, com una afrontació d'aquesta parròquia, l'estrada pública que anava a Oliana ("ipsa strata publica que ad oliana vadit"). És possible que aquesta "estrada" sigui la mateixa que s'esmenta en un documenta de l'any 1034, relacionat amb el castell de la Valldan, però no és segur. També cal tenir en compte que aquesta via podia ser un pas alternatiu important per a anar, venint del S, cap a Alinyà, la Vansa i el pla de Sant Tirs o, fins i tot, la Seu d'Urgell.
Encara a començaments del segle XX aquesta via d'Oliana a Cambrils era molt utilitzada.

## Com anar-hi

Cal prendre la carretera asfaltada d'Oliana a la Valldan, que s'inicia al punt quilomètric 142,3 de la C-14 (Eix Tarragona-Andorra), un cop passat el nucli d'Oliana (42° 04′ 28″ N, 1° 18′ 28″ E﻿ / ﻿42.074450°N,1.307674°E﻿ / 42.074450; 1.307674). Està ben senyalitzada. Als 4,6 km, poc abans d'arribar a la Valldan, s'agafa la pista que puja a la dreta, indicada «Serraseca» (42° 05′ 36″ N, 1° 21′ 03″ E﻿ / ﻿42.093314°N,1.350722°E﻿ / 42.093314; 1.350722), que remunta la Serra de Sant Just. Arribats a la carena de la serra, es continua uns 400 metres més enllà i, ja a peu, es pren una pista en desús que surt cap a l'esquerra (42° 05′ 32″ N, 1° 21′ 25″ E﻿ / ﻿42.092308°N,1.356827°E﻿ / 42.092308; 1.356827) on trobarem els senyals del GR que caldrà seguir en endavant.

## Referències

* 1 2 3 4 «Camí de Cambrils a Oliana». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 juliol 2015].
# Serra del Cabezo (Alt Millars)

La serra del Cabeço (en castellà, Sierra del Cabezo) és un massís muntanyós situat a la banda oriental del Sistema Ibèric, al nord-oest del País Valencià, a la comarca castellanoparlant de l'Alt Millars. S'alça entre els termes de Sucaina, Lludient i el Castell de Vilamalefa i fa de frontera natural entre les tres localitats. És en la zona de la Jara, en el terme del Castell de Vilamalefa, on arriba a la seua cota màxima, amb poc més de 930 msnm.
La serra està tancada al nord pel barranc del Mas d'Aguilar, a l'est per la vall del riu de Villahermosa, i al sud i a l'oest per la vall de la rambla de santa Anna.
Les seues altures més importants són:
* La Jara: 930,67 msnm
* La Loma de Benachera: 916,44 msnm
* La Peña del Soldado: 885 msnm
* La Peña de las Herrerías: 880,76 msnm
* El Cabezo de Mingoyerbas: 826,89 msnm
* El Morrón de la Cingla o Cabezo Royo: 806,53 msnm

## Referències

* ↑ Ortells, Vicent «Síntesis geográfica del valle medio y bajo del río Villahermosa (Castelló)». Millars, 1986, pàg. 19-43.
* ↑ Instituto Geográfico y Estadístico. Mapa de Ludiente (en castellà), 1909.
* 1 2 3 «El Cabezo». Institut Cartogràfic Valencià. Arxivat de l'original el 2016-10-02. [Consulta: 30 setembre 2016].
# Can Besora (Sant Joan de Vilatorrada)

Can Besora és un edifici del municipi de Sant Joan de Vilatorrada (Bages) que forma part de l'Inventari del Patrimoni Arquitectònic de Catalunya.

## Descripció

Construcció civil, es tracta d'una masia amb planta basilical, que repeteix un dels models més clàssics i definits per J. Danés. La masia està coberta amb doble vessant, amb el carener perpendicular a la façana principal, orientada a migdia; a aquesta s'hi va agregar un cos rectangular cobert amb doble vessant i perpendicular, que forma un porxo cobert i que trenca amb la simetria d'una façana clàssica.
L'esquema inicial s'amplià al sector de tramuntana amb un cos rectangular.

## Història

La masia de Can Besora està documentada l'any 1553 al fogatge fet a la parròquia de Santa Maria de Joncadella: "Joan Homs sta a Besora" segons el batlle Pere Torra de les Torres de Bages de la "parroquia de Sancta Maria de Joncadella".

## Referències

* 1 2 3 «Can Besora». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 novembre 2015].
# Yabghu

Yabghu fou un títol turc equivalent a príncep o gran cap, que van portar els sobirans de les hordes dels turcs occidentals supeditats per un temps als kagan o gran kan dels turcs i de les hordes dels turcs orientals. En xinès es deia Ye-pou. També el portaven uns oficials (o rang) del kaghan (kakhan), generalment un parent proper, al que es donava el govern d'una província (per tant equivalent al títol shadh, que va acabar suplantat pel de yagbhu); va perdre importància després del segle viii i sota els karakhànides el yabghu venia després de yughrush (visir) que era el tercer càrrec després de kaghan i de tigin (príncep).
Els prínceps heftalites del Oxus Superior (com Tukharistan o Khuttal) van portar el títol de yabghu als segles vii-viii. Els karluks estaven dirigits per un yabghu que va enviar la seva submissió al califa al-Mahdí. Al segle xi encara el conservaven els sobirans oghuz de Djand. El títol va existir dins la família seljúcida però de rang inferior i sense que es coneguin quines funciones tenia; al Soldanat de Rum el yabghu era el cap de l'ala esquerra de l'exèrcit. Després el títol va desaparèixer.

## Bibliografia

* René Grousset, L'empire des steppes, en línia a , París 1965 (1a edició 1938)
* Enciclopèdia de l'Islam, XI, 243
# Forn de calç del Solà de Bor

El Forn de calç del Solà de Bor és una obra de Bellver de Cerdanya (Baixa Cerdanya) inclosa a l'Inventari del Patrimoni Arquitectònic de Catalunya.

## Descripció

és un forn de calç circular amb un diàmetre interior aproximat de 2,70 metres. Està en molt mal estat, parcialment ensorrat, i totalment cobert de vegetació arbustiva. Situat en pendent, es pot intuir la seva estructura inicial, encara que l'interior del forn estigui també cobert per terra i roques. També s'hi poden observar restes de les parets interiors del forn. En el seu punt més alt, té una alçada propera als 2 metres d'alçada.

## Referències

* ↑ «Forn de calç del Solà de Bor». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Marek Belka

Marek Marian Belka (Łódź, 1 de gener de 1952) va ser el primer ministre de Polònia des de 2 de maig de 2004 fins al 31 d'octubre de 2005. Durant el seu mandat es va dur a terme la retirada de tropes en l'Iraq.
Marek Belka és Membre de la Fundació Internacional Raoul Wallenberg.
# Can Ferrer Pi

Can Ferrer Pi és una casa del municipi de Vilanova i la Geltrú (Garraf) protegida com a bé cultural d'interès local. La casa presenta dos cossos dividits pel portal del Nin. Els dos cossos s'uneixen per sobre dit portal.

## Descripció

Casa formada per dos cossos units per un pont situat damunt un portal que donava accés a l'antiga vila closa, el portal del Nin. És un edifici entre mitgeres situat entre la plaça Llarga i el carrer de la Lluna i té l'accés pel c/ de Sant Antoni.
És de planta irregular. El cos de l'esquerra té planta baixa, pis i golfes. Per sobre el portal d'en Nin hi ha un pis, que fa de pont amb l'altre cos, format per una torre i un edifici de planta baixa i dos pisos. La façana principal, que dona al c/ Sant Antoni, és de composició simètrica i presenta una porta d'accés dovellada d'arc de mig punt i una finestra amb reixa a banda i banda. Al primer pis hi ha una finestra centrada i dos balcons. El segon pis presenta balcó centrat i dues finestres. Les cobertes són de teula a una vessant excepte a la torre, que és a quatre aigües.

## Història

Es troba dins el primer recinte murallat de Vilanova de Cubelles, damunt un dels portals d'accés, el portal d'en Negrell o del Nin, datat de 1370.
Les primeres notícies de l'edifici figuren en unes escriptures del 1500. A la façana es poden llegir etapes posteriors del procés de construcció (1669 a la llinda d'una finestra i a la clau de l'arc del portal i 1788 al mur lateral). Els anys 1873 i 1888 es va aixecar una nova planta i les golfes i es reformaren les façanes segons projecte del mestre d'obres Josep Salvany, per encàrrec de Bonaventura Ricard de Nin. Els anys 1943 i 1945 es van dur a terme noves remodelacions de la façana i es construí la torre per encàrrec d'Antoni Ferrer Pi, amb la conformitat de l'arquitecte municipal Josep M. Miró i Guibernau. En una de les darreres reformes es deixà a la vista un fragment de l'antiga muralla, a la part inferior de l'edifici, a un costat del portal. Allà també hi ha una inscripció: "Portal del Nin o d'en Negrell. Construït durant el segle xiv i l'únic que es conserva del primer recinte fortificat de Vilanova".

## Referències

* 1 2 3 4 «Can Ferrer Pi». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 novembre 2012].